
Fluenz: Ysgol Gymraeg Bro Ogwr School Rhaglenfrechlyn y ffliw
Annwyl riant neu warcheidwad, 
Bydd Y Tîm Nyrsio Ysgol yn ymweld ag ysgol eich plentyn ar 15/10/2026 i gynnig Brechlyn Ffliw Fluenz Trwy’r Trwyn i’r disgyblion. Mae'r GIG yn argymell bod eich plentyn yn cael y brechlyn i amddiffyn rhag y ffliw. Rhaid i'r ffurflen gydsyniad hon gael ei llenwi gan riant/gwarcheidwad sydd â chyfrifoldeb rhiant dros y plentyn. Am wybodaeth gyfredol am y Brechlyn Ffliw Trwy’r Trwyn, cliciwch yma Ynglŷn â'r brechlyn ffliw - Iechyd Cyhoeddus Cymru. 
Byddwn yn defnyddio system Cydsyniad Electronig (E-gydsyniad) ar gyfer y rhaglen frechu hon, fel y mae llawer o fyrddau iechyd eraill ledled Cymru eisoes yn ei wneud. Mae'r system wedi cael ei threialu'n llwyddiannus ar draws y rhan fwyaf o ardaloedd Bwrdd Iechyd Prifysgol Cwm Taf Morgannwg ac mae bellach yn cael ei chyflwyno ar draws y Bwrdd Iechyd cyfan. Mae'r broses gydsyniad newydd hon yn syml, yn gyfleus , ac yn bwysicaf oll yn ddiogel.

Cliciwch ar y ddolen neu sganiwch y cod QR yn y Gymraeg neu'r Saesneg i gwblhau'r ffurflen gydsyniad electronig.
	Brechlyn Trwy’r Trwyn 

https://d2e9adtx5us38g.cloudfront.net/bro-ogwr/index.html?form=2a5d81ce-7fc2-48a2-955b-7d916fe5d358

Noder, bydd plant sy'n gymwys i gael y brechiad ffliw gwanedig byw trwy’r trwyn (LAIV) ond y mae wedi'i wrth gymeradwyo ar eu cyfer neu sy'n anaddas fel arall oherwydd nad yw’n derbyn cynnwys gelatin moch, yn cael cynnig y brechiad ffliw anactifedig tyrwy bigiad mewngyhyrol fel dewis arall. Os oes gennych unrhyw gwestiynau, pryderon, neu os hoffech drafod y trefniadau hyn, cysylltwch â Thîm Imiwneiddio Nyrsio Ysgol yn CTM.SchoolNursesImmunisationTeam@wales.nhs.uk. Defnyddiwch y cyfeiriad e-bost hwn hefyd i hysbysu'r tîm cyn gynted â phosibl os yw eich plentyn wedi derbyn ei frechiad yn rhywle arall.
Os oes gennych fwy nag un plentyn o oedran ysgol, cwblhewch un ffurflen i bob plentyn. Rhaid cwblhau'r ffurflen cyn i nyrsys yr ysgol ymweld ag ysgol eich plentyn i roi'r brechiad. Mae hyn yn rhoi amser i'n staff wirio pob ffurflen unigol. Er mwyn caniatáu digon o amser ar gyfer prosesu, rhaid cyflwyno ffurflenni cydsyniad erbyn 12pm ar y diwrnod gwaith olaf cyn y sesiwn frechu. Er enghraifft, os yw'r sesiwn frechu ar ddydd Llun, rhaid cyflwyno'r ffurflen gydsyniad erbyn 12pm ar y dydd Gwener cynt. Ni fydd ffurflenni sy’n cael eu derbyn ar ôl y dyddiad cau hwn yn cael eu prosesu, ac ni fydd eich plentyn yn cael ei frechu yn y sesiwn honno.
Rydym yn annog ymgysylltiad a chydsyniad rhieni lle bynnag y bo modd. Fodd bynnag, rydym yn ystyried bod gan bobl ifanc 16 oed a throsodd y gallu i roi eu cydsyniad eu hunain oni bai bod tystiolaeth i'r gwrthwyneb. Gall plant dan 16 oed hefyd allu rhoi eu cydsyniad eu hunain os ydyn nhw’n dangos digon o ddealltwriaeth o'r brechiad, ei fanteision, ei risgiau a'i oblygiadau (a elwir yn gyffredin yn gymhwysedd Gillick). Yn ymarferol, ystyrir hyn fel arfer o 13 oed a hŷn. Mae pobl ifanc yn cael eu hannog i drafod eu penderfyniad gyda'u rhiant neu warcheidwad. Fodd bynnag, os byddan nhw’n cael eu hasesu fel rhai sy'n gymwys i gydsynio, mae ganddyn nhw hawl i wneud eu penderfyniad eu hunain a gallan nhw ddewis peidio â rhannu'r wybodaeth hon gyda'u rhiant neu warcheidwad.
Os ydych chi wedi cydsynio i'r brechiad hwn ac am unrhyw reswm annisgwyl nad yw'ch plentyn yn gallu cael ei frechu ar ddiwrnod y sesiwn, byddwn yn cysylltu â chi gyda chyfle arall. 
Byddwn yn anfon ffurflen werthuso at bob rhiant/gofalwr, i gasglu eich adborth ar y ffurflen E-gydsyniad a'ch profiad o'i defnyddio. 
Bydd imiwneiddiadau y mae eich plentyn yn eu derbyn yn cael eu cofnodi o fewn y GIG at ddibenion cadw cofnodion a monitro brechlynnau. I gael gwybod sut mae'r GIG yn defnyddio eich gwybodaeth, ewch i  111.wales.nhs.uk/AboutUs/Yourinformation/ Byddwn yn rhannu enw a dyddiad geni eich plentyn gyda'r ysgol i sicrhau bod y sesiwn yn rhedeg yn esmwyth. 

Yn gywir,  

Lucy Collins  
Pennaeth Nyrsio  
Plant a Phobl Ifanc

